**KRITERIJI ZA VREDNOVANJE I OCJENJIVANJE VLADANJA UČENIKA**

**OSNOVNE ŠKOLE „AUGUST CESAREC” IVANKOVO**

Vladanje učenika je ponašanje učenika na nastavi i drugim oblicima odgojno–obrazovnog rada.

Sukladno čl. 72. st. 5. *Zakona o odgoju i obrazovanju u osnovnoj i srednjoj školi*, opisne ocjene iz vladanja su **uzorno**, **dobro** i **loše**.

**Odluku o ocjeni vladanja, na prijedlog razrednika, donosi razredno vijeće** – vodeći računa o dobi učenika, njegovoj psihofizičkoj razvijenosti i osobinama, ranijem ponašanju, okolnostima koje utječu na učenikov razvoj, okolnostima u kojima se neprihvatljivo ponašanje dogodilo te drugim okolnostima.

Kako bi se objektivno ocijenilo vladanje učenika potrebno je **pratiti i evidentirati ponašanje učenika.**

**Razrednik ima obveze:**

a) na početku nastavne godine – na satu razrednika i na prvom roditeljskom sastanku, **upoznati javno sve učenike i roditelje** s elementima i mjerilima ocjenjivanja vladanja učenika;

b) na kraju nastavne godine (u zadnjem tjednu nastave) **javno priopćiti i obrazložiti ocjenu vladanja svakom učeniku**, istu upisati u pedagošku dokumentaciju kako bi bila vidljiva roditelju i učeniku;

c) **redovito informirati roditelje/skrbnike o vladanju učenika**, dogovarati i poduzimati mjere za unaprjeđivanje vladanja te voditi brigu o tome da roditelj pravovremeno dobije informacije o mogućoj ocjeni iz vladanja za njegovo dijete na kraju nastavne godine.

**Područja praćenja ponašanja učenika su:**

**1. Odnos prema školskim obvezama**

**2. Odnos prema drugim učenicima**

**3. Odnos prema učiteljima i drugim djelatnicima škole**

**4. Odnos prema imovini (osobnoj, drugih učenika, školskoj), društvenom i prirodnom okruženju i poštivanje *Kućnog reda* Škole**

Razrednik procjenjuje ponašanje učenika po sastavnicama svakog pojedinog područja, prateći bilješke u pedagoškoj dokumentaciji te na kraju nastavne godine daje prijedlog ocjene vladanja i iznosi ga razrednom vijeću.

**Pokazatelj potrebe da se snizi ocjena vladanja treba biti ponavljanje određenog nepoželjnog ponašanja** koje treba biti pravovremeno evidentirano u pedagoškoj evidenciji.   
O neprihvatljivom ponašanju, njegovoj evidenciji i posljedicama, trebaju pravovremeno biti **obaviješteni i učenik i roditelji**, nakon čega će razrednik pratiti eventualna ponavljanja istog neprihvatljivog ponašanja.

***Kriteriji vladanja izrađeni su sistematizacijom prijedloga svih učitelja.***

KLASA: 011-01/22-01/03   
URBROJ: 2121-13-22-01

Ivankovo 4. rujna 2025.

**Kriteriji za vrednovanje i ocjenjivanje vladanja učenika   
OŠ „August Cesarec“, Ivankovo**

**Početna ocjena vladanja učenika je najviša ocjena koja se postupno, u skladu s niže navedenim kriterijima, snižava.**

|  |  |  |
| --- | --- | --- |
| **ODNOS PREMA ŠKOLSKIM OBVEZAMA**  • REDOVITO znači da učenik nikada nije zapisan u **e-dnevnik (bilješka u Sat razrednika)** ili je opravdano zapisan zbog kršenja pravila najviše 1 puta u polugodištu, tj. ukupno najviše 2 puta tijekom nastavne godine.  • POVREMENO znači da je učenik opravdano zapisan u **e-dnevnik** **(bilješka u Sat razrednika)** zbog kršenja pravila najviše 2 puta u polugodištu, tj. ukupno najviše 4 puta tijekom nastavne godine.  • UČESTALO znači da je učenik opravdano zapisan u **e-dnevnik (bilješka u Sat razrednika)** zbog kršenja pravila 3 ili više puta u polugodištu, tj. 6 ili više puta tijekom nastavne godine. | | |
| **UZORNO VLADANJE** | **DOBRO VLADANJE** | **LOŠE VLADANJE** |
| **Učenik redovito**   1. pohađa i ne kasni na nastavu te ostale oblike odgojno-obrazovnog rada u Školi. Jedan neopravdan sat u nastavnoj godini nakon pravovaljane restitucije neće se uzeti u obzir 2. ima primjeren i odgovoran odnos prema učenju (redovito uči te je spreman za pisane i usmene provjere znanja u okviru svojih mogućnosti) i prema radu (redovito izvršava obveze vezane uz pisanje domaćih zadaća i izvođenje praktičnih radova te aktivno sudjeluje u nastavi i timskome radu 3. teži postizanju boljeg uspjeha, samoinicijativno se javlja za obavljanje dodatnih zadataka i aktivno sudjeluje u svim školskim programima i projektima 4. poštuje dogovorena pravila ponašanja i pravila školskog Kućnog reda (nosi potreban radni materijal – knjige i bilježnice, pribor i opremu te školske papuče, a odjevne predmete i osobne stvari odlaže na mjesto određeno za tu namjenu…), poštuje sva pravila dogovorena s razrednicima i učiteljima RV-a te ostalim sudionicima/nositeljima odgojno-obrazovnog procesa/rada (svaki učenik ima svoje mjesto rada/sjedenja u razredu; učenik slijedi upute i pravila komunikacije tijekom provođenja nastavnog sata/pedagoške radionice i dr.) 5. savjesno i odgovorno obavlja dužnost redara 6. prihvaća odgovornost za rezultate svog učenja i rada te je spreman ispraviti pogrešku | **Učenik povremeno**   1. neopravdano izostaje i/ili kasni na nastavu te na ostale oblike odgojno-obrazovnog rada u Školi, tj. izostao je neopravdano do šest puta u nastavnoj godini 2. ima neprimjeren i neodgovoran odnos prema učenju (ne uči redovito, nije uvijek spreman za pisane i usmene provjere znanja) i prema radu (svoje obveze vezane uz pisanje domaćih zadaća i izvođenje praktičnih radova ne izvršava redovito, povremeno sudjeluje u nastavi i timskome radu), ali reagira na poticaj učitelja /stručnog suradnika i nastoji promijeniti taj odnos 3. teži postizanju boljeg uspjeha, ali se ne javlja samoinicijativno za obavljanje dodatnih zadataka, već to čini na poticaj. Dobiveni zadatak uglavnom ili ne izvrši ili ga pak ne dovrši. Nevoljko sudjeluje u obveznim školskim programima i projektima 4. krši i ne poštuje dogovorena pravila ponašanja i pravila školskog Kućnog reda odnosno povremeno ih se pridržava (ne nosi uvijek potreban radni materijal – knjige i bilježnice, pribor i opremu …), tek djelomično poštuje sva pravila dogovorena s razrednicima i učiteljima RV-a te ostalim sudionicima/nositeljima odgojno-obrazovnog procesa/rada (katkad samovoljno mijenja mjesto sjedenja, ustaje i šeta bez dopuštenja, priča, upada u riječ učiteljima i drugi učenicima, okreće se, ne zadržava se na temi, ne radi zadano već nešto drugo, koristi se mobitelom tijekom nastave i ostalih odgojno-obrazovnih oblika rada) 5. nesavjesno i neodgovorno obavlja dužnost redara, no nakon upozorenja ipak popravlja svoje ponašanje. 6. treba poticaj za prihvaćanje odgovornosti za rezultate svog učenja i rada te ispravljanje pogrešaka. | **Učenik učestalo**   1. ne pohađa i/ili kasni na nastavu te na ostale oblike odgojno-obrazovnog rada u Školi, tj. izostao je neopravdano više od 6 sati u nastavnoj godini 2. ima loš odnos prema učenju (ne uči te je rijetko spreman za pisane i usmene provjere znanja) i prema radu (često ne izvršava svoje obveze vezane uz pisanje domaćih zadaća i izvođenje praktičnih radova, ne sudjeluje u nastavi i timskome radu) te ni na poticaj učitelja/stručnog suradnika ne nastoji promijeniti taj odnos 3. nije zainteresiran za uspjeh u školi, ne teži postizanju boljeg uspjeha. Ne izvršava i/ili odbija izvršiti osnovne zadatke/ zaduženja, a dodatne potpuno odbacuje. Uopće ne sudjeluje u obveznim školskim programima i projektima 4. krši i ne poštuje dogovorena pravila ponašanja i pravila školskog Kućnog reda (ne nosi potreban radni materijal – knjige i bilježnice, pribor i opremu …);   ne poštuje pravila dogovorena s razrednicima i učiteljima RV-a te ostalim sudionicima/nositeljima odgojno-obrazovnog procesa/rada (često samovoljno mijenja mjesto sjedenja, ustaje i šeta bez dopuštenja, priča, upada u riječ učiteljima i drugi učenicima, okreće se, ne zadržava se na temi, ne radi zadano već nešto drugo, koristi se mobitelom tijekom nastave i ostalih odgojno-obrazovnih oblika rada)   1. nesavjesno i neodgovorno obavlja dužnost redara te ni nakon upozorenja ne popravlja svoje ponašanje 2. ne prihvaća odgovornost za rezultate svog učenja i rada te ne želi ispraviti svoje pogreške |

|  |  |  |
| --- | --- | --- |
| **ODNOS PREMA DRUGIM UČENICIMA**  • REDOVITO znači da učenik nikada nije zapisan u **e-dnevnik (bilješka u Sat razrednika)** ili je opravdano zapisan zbog kršenja pravila najviše 1 puta u polugodištu, tj. ukupno najviše 2 puta tijekom nastavne godine.  • POVREMENO znači da je učenik opravdano zapisan u **e-dnevnik** **(bilješka u Sat razrednika)** zbog kršenja pravila najviše 2 puta u polugodištu, tj. ukupno najviše 4 puta tijekom nastavne godine.  • UČESTALO znači da je učenik opravdano zapisan u **e-dnevnik (bilješka u Sat razrednika)** zbog kršenja pravila 3 ili više puta u polugodištu, tj. 6 ili više puta tijekom nastavne godine. | | |
| **UZORNO VLADANJE** | **DOBRO VLADANJE** | **LOŠE VLADANJE** |
| **Učenik redovito**   1. ne ometa druge učenike u učenju i praćenju nastave te ostalim oblicima odgojno-obrazovnog rada 2. u učenju i radu, praćenju nastave i ostalim oblicima odgojno-obrazovnog rada rado pomaže drugim učenicima, posebno učenicima s teškoćama u učenju i svladavanju gradiva. Susretljiv je u suradnji s drugim učenicima, poštuje pravila timskoga rada, uvažava tuđe ideje i mišljenje te poštuje „pravo na šutnju“ 3. aktivno sudjeluje u svim školskim programima i projektima, u priredbama, natjecanjima ili drugim oblicima suradnje (humanitarne i druge akcije, volontiranje) među učenicima. Samoinicijativno osmišljava neki projekt, želi pridonijeti odgojno-obrazovnom radu dodatnim zadatkom i potiče druge da mu se u stvaralaštvu pridruže 4. poštuje prava i različitost drugih učenika te ima visoko razvijenu toleranciju 5. ne izaziva sukobe, ne vrši nasilje nad drugim učenicima te nastoji spriječiti/riješiti sukobe i /ili nasilje među učenicima na prihvatljiv način, tj. postupajući u skladu s Protokolom o nasilju (sprječava sukobe, traži pomoć učitelja i/ili stručnog suradnika, intervenira i pomaže u otkrivanju incidenta i odgovornih počinitelja nasilja/izazivača/nasilnika) 6. ne ugrožava sigurnost drugih učenika (ne donosi i ne koristi oružje, pirotehnička sredstva, sredstva ovisnosti i sl.) te nastoji spriječiti i prijaviti takve radnje u kojima sudjeluju drugi učenici 7. svojim ponašanjem i načinom komuniciranja s drugim učenicima predstavlja uzor 8. preuzima odgovornost za svoje postupke ne ponavljajući pogrešku na koju je upozoren | **Učenik povremeno**   1. ometa druge učenike u učenju i praćenju nastave te ostalim oblicima odgojno-obrazovnog rada 2. u učenju i radu, praćenju nastave i ostalim oblicima odgojno-obrazovnog rada pomaže drugim učenicima na inicijativu i poticaj učitelja te posebno nevoljko pomaže učenicima s teškoćama u učenju i svladavanju gradiva. Nije uvijek susretljiv u suradnji s drugim učenicima, ne poštuje uvijek pravila timskoga rada te samo ponekad uvažava tuđe ideje i mišljenje te djelomično poštuje „pravo na šutnju“ 3. sudjeluje u obveznim školskim programima i projektima, u priredbama, natjecanjima ili drugim oblicima suradnje (humanitarne i druge akcije, volontiranje) među učenicima. Ponekad se pridruži grupi učenika ili učeniku koji samoinicijativno osmišljava neki projekt, ali dodatni zadatak ne izvršava ili ga samo djelomično obavi, čime ne potiče druge i brzo odustaje od projekta/zadatka 4. ne poštuje prava i različitosti drugih učenika te iskazuje netoleranciju prema drugim učenicima, poštuje osobna te samo ponekad tuđa prava 5. izaziva sukobe i/ili je nasilan prema drugim učenicima, promatra nasilje nad drugima te sukobe i/ili nasilja među učenicima, ne sprječava/rješava na prihvatljiv način tj. postupajući u skladu s Protokolom o nasilju i ne poduzima ništa (ne sprječava sukobe, ne traži pomoć učitelja i/ili stručnog suradnika, ne intervenira, već šuti o događaju te rijetko i nevoljko pomaže u otkrivanju incidenta i odgovornih počinitelja nasilja/izazivača/nasilnika, a za izazivanje sukoba ili nasilja ne osjeća se odgovornim i često krivicu prebacuje na druge učenike/počinitelje) 6. ne ugrožava sigurnost drugih učenika (ne donosi i ne koristi oružje, pirotehnička sredstva, sredstva ovisnosti i sl.), ali ne nastoji spriječiti takve radnje u kojima sudjeluju drugi učenici, bilo da ima saznanja o tomu ili da je promatrač 7. ne pokazuje primjereno ponašanje i primjereni način komuniciranja s drugim učenicima 8. ponavlja pogrešku na koju je već jednom upozoren, ali je nakon toga upozorenja ispravlja i ne ponavlja   Učenik ni nakon izrečene mjere opomene nije promijenio svoje ponašanje. | **Učenik učestalo**   1. ometa druge učenike u učenju i praćenju nastave te ostalim oblicima odgojno-obrazovnog rada. Učenik takvim ponašanjem stvara negativnu razrednu klimu i lošu radnu atmosferu među učenicima 2. u učenju i radu, praćenju nastave te ostalim oblicima odgojno-obrazovnog rada ne pomaže drugim učenicima, a posebno odbija pomoći učenicima s teškoćama u učenju i svladavanju gradiva. Nesusretljiv je u suradnji s drugim učenicima, ne poštuje pravila timskoga rada, ne uvažava tuđe ideje i mišljenje i ne poštuje „pravo na šutnju“ 3. ne sudjeluje ili odbija sudjelovati u obveznim školskim programima i projektima, u priredbama, natjecanjima ili drugim oblicima suradnje (humanitarne i druge akcije, volontiranje) među učenicima. Ne pridružuje se grupi učenika ili učeniku koji samoinicijativno osmišljava neki projekt, nezainteresiran je i nastoji demotivirati/sabotirati one učenike koji u projektu/zadatku nastoje postići rezultate 4. ugrožava prava i ne poštuje različitosti drugih učenika te iskazuje netoleranciju prema drugim učenicima, poštuje isključivo osobna prava, a tuđa prava zanemaruje i krši 5. ima nisku toleranciju prema drugim učenicima pa narušava sigurnost i ugrožava prava drugih učenika; sâm ili u grupi drugih učenika izaziva sukobe, vrši nasilje nad drugim učenicima uz poticanje pojedinih učenika ili grupe da počine isto. Vrlo često incident/sukob/nasilje ne doživljava kritički, ne osjeća se odgovornim, sklon je okrivljavanju drugih učenika za svoje loše postupke ili pak uživa u onomu što je počinio. Ne surađuje ni nakon poduzetih mjera u skladu s Protokolom i pokušajem restitucije. Često upućuje i ostvaruje prijetnje koje zahtijevaju intervencije drugih mjerodavnih institucija. 6. ugrožava sigurnost drugih učenika (donosi i koristi pirotehnička sredstva, oružje, sredstva ovisnosti i sl.) te nastoji potaknuti takve radnje i kod drugih učenika. Također ponekad ili često uz drugog, „glavnog“ počinitelja ugrožava sigurnost učenika te u tom činu sudjeluje aktivno ili pasivno 7. pokazuje neprimjereno ponašanje i način komuniciranja s drugim učenicima te se oni zbog toga osjećaju loše (nameće drugima svoju volju, viče, koristi vulgarne izraze, vrijeđa, ruga se, prijeti, gura, udara...) 8. ne preuzima odgovornost za svoje postupke ponavljajući pogreške unatoč upozorenjima o neprimjerenosti ponašanja i poticajima da ih ispravi   Učenik nakon izrečene mjere ukora ili strogog ukora nije promijenio svoje ponašanje. |

|  |  |  |
| --- | --- | --- |
| **ODNOS PREMA UČITELJIMA I DRUGIM DJELATNICIMA ŠKOLE**  REDOVITO znači da učenik nikada nije zapisan u **e-dnevnik (bilješka u Sat razrednika)** ili je opravdano zapisan zbog kršenja pravila najviše 1 puta u polugodištu, tj. ukupno najviše 2 puta tijekom nastavne godine.  • POVREMENO znači da je učenik opravdano zapisan u **e-dnevnik** **(bilješka u Sat razrednika)** zbog kršenja pravila najviše 2 puta u polugodištu, tj. ukupno najviše 4 puta tijekom nastavne godine.  • UČESTALO znači da je učenik opravdano zapisan u **e-dnevnik (bilješka u Sat razrednika)** zbog kršenja pravila 3 ili više puta u polugodištu, tj. 6 ili više puta tijekom nastavne godine. | | |
| **UZORNO VLADANJE** | **DOBRO VLADANJE** | **LOŠE VLADANJE** |
| **Učenik redovito**   1. poštuje učitelja za vrijeme izvođenja nastave te ostalih oblika odgojno- obrazovnog rada i ne ometa ga u radu 2. pozitivno reagira, poštuje te izvršava upute i zahtjeve koje mu učitelji i/ili drugi djelatnici Škole postavljaju, a koji su u skladu s Kućnim redom Škole, svim zakonskim propisima i dogovorima, za vrijeme boravka u školi i izvan nje 3. kulturno se ophodi i na primjeren način komunicira s učiteljima i drugim djelatnicima te drugim starijim osobama za vrijeme boravka u školi i izvan nje (terenska nastava) 4. uvažava autoritet učitelja i drugih djelatnika Škole za vrijeme boravka u školi i izvan nje 5. primjereno se ponaša prema učiteljima i drugim djelatnicima Škole (ne viče, ne vrijeđa, ne prijeti…) za vrijeme boravka u školi i izvan nje 6. poštuje druge djelatnike Škole i ne ometa njihov rad 7. ne ugrožava sigurnost učitelja i ostalih djelatnika škole te poduzima potrebne mjere ako je sigurnost učitelja i djelatnika škole ili školska imovina ugrožena, posebno kada savjesno vrši dužnost redara (provjerava stanje u učionici: oštećenje zidova, klupa, stolica i ostalog inventara te o uočenim oštećenjima izvješćuje predmetnog i/ili dežurnog učitelja te tajnika ili domara škole). | **Učenik povremeno**   1. ometa učitelja za vrijeme izvođenja nastave i drugih oblika odgojno-obrazovnog rada, ali reagira na upozorenje. Uvažava samo razrednika i učitelje članove RV-a, a ostale učitelje i djelatnike škole ne poštuje 2. ne reagira i ne poštuje upute i zahtjeve koje mu učitelji i/ili drugi djelatnici Škole postavljaju, a koji su u skladu s Kućnim redom Škole, svim zakonskim propisima i dogovorima, za vrijeme boravka u školi i izvan nje 3. ne ponaša se kulturno i ne komunicira na primjeren način s učiteljima i drugim djelatnicima te drugim starijim osobama za vrijeme boravka u školi i izvan nje 4. ne uvažava autoritet učitelja i drugih djelatnika Škole za vrijeme boravka u školi i izvan nje 5. ponaša se nasilno prema učiteljima i drugim djelatnicima Škole (viče, vrijeđa, prijeti…) za vrijeme boravka u školi i izvan nje, ali kada pogriješi – prihvaća upozorenje i odgovornost te se trudi ispraviti i ne ponoviti neprimjereno ponašanje 6. ometa rad drugih djelatnika Škole 7. ugrožava sigurnost učitelja i ostalih djelatnika škole te ne poduzima potrebne mjere ako je sigurnost učenika, učitelja i djelatnika škole ili školske imovine ugrožena. Ne obavlja savjesno i dogovoreno dužnost redara (ne provjerava stanje u učionici: oštećenje zidova, klupa, stolica i ostalog inventara te o uočenim oštećenjima ne izvješćuje predmetnog i/ili dežurnog učitelja te tajnika ili domara škole)   Učenik ni nakon izrečene mjere opomene nije promijenio svoje ponašanje. | **Učenik učestalo**   1. ometa učitelja za vrijeme izvođenja nastave i drugih oblika odgojno-obrazovnog rada te ne reagira na upozorenje. Time onemogućuje pravovaljanu provedbu odgojno-obrazovnog rada učitelja i stvara lošu radnu atmosferu među učenicima 2. ne reagira i ne poštuje upute i zahtjeve koje mu učitelji i/ili drugi djelatnici Škole postavljaju, a koji su u skladu s Kućnim redom Škole, svim zakonskim propisima i dogovorima, za vrijeme boravka u školi i izvan nje 3. ne ponaša se kulturno i ne komunicira na primjeren način s učiteljima i drugim djelatnicima te drugim starijim osobama za vrijeme boravka u školi i izvan nje 4. ne uvažava autoritet učitelja i drugih djelatnika Škole za vrijeme boravka u školi i izvan nje 5. ne poštuje učitelje i djelatnike škole, komunicira s njima na neprimjeren način, često je agresivan (viče, vrijeđa, prijeti, neovlašteno snima, koristi Internet za vrijeđanje i narušavanje ugleda Škole i djelatnika Škole...), ali ne prihvaća odgovornost i unatoč upozorenjima ponavlja neprimjereno ponašanje. Učenik izvršava samo zadatke, zahtjeve i molbe razrednika i članova RV-a, a zanemaruje zahtjeve ostalih učitelja i djelatnika škole 6. svojim ponašanjem ugrožava svoju sigurnost, sigurnost učitelja i ostalih djelatnika škole te školske imovine. Dužnost redara ne obavlja u skladu s propisima, već ih krši 7. ometa rad drugih djelatnika Škole   Učenik nakon izrečene mjere ukora ili strogog ukora nije promijenio svoje ponašanje. |

|  |  |  |
| --- | --- | --- |
| **ODNOS PREMA IMOVINI (osobnoj, drugih učenika, školskoj), DRUŠTVENOM I PRIRODNOM OKRUŽENJU I POŠTIVANJE KUĆNOG REDA ŠKOLE**  REDOVITO znači da učenik nikada nije zapisan u **e-dnevnik (bilješka u Sat razrednika)** ili je opravdano zapisan zbog kršenja pravila najviše 1 puta u polugodištu, tj. ukupno najviše 2 puta tijekom nastavne godine.  • POVREMENO znači da je učenik opravdano zapisan u **e-dnevnik** **(bilješka u Sat razrednika)** zbog kršenja pravila najviše 2 puta u polugodištu, tj. ukupno najviše 4 puta tijekom nastavne godine.  • UČESTALO znači da je učenik opravdano zapisan u **e-dnevnik (bilješka u Sat razrednika)** zbog kršenja pravila 3 ili više puta u polugodištu, tj. 6 ili više puta tijekom nastavne godine. | | |
| **UZORNO VLADANJE** | **DOBRO VLADANJE** | **LOŠE VLADANJE** |
| **Učenik redovito**   1. čuva i ne otuđuje imovinu: osobnu, ostalih učenika, školsku i društvenu, a u slučaju uništavanja imovine (pisanje po knjigama, zidovima i inventaru škole, oštećivanje knjiga i inventara, eventualno trganje, spaljivanje i sl.) poduzima mjere – sprječava počinjenje, traži pomoć učitelja ili djelatnika škole te prijavljuje incident i počinitelje – ponaša se prema načelu dobroga gospodara. Nenamjerno/slučajno oštećivanje imovine ne smatra se prekršajem 2. čuva, ne uništava sanitarne čvorove i održava ih urednim, u održavanju toaletne higijene primjereno se ponaša 3. brine o sigurnosti školske imovine (ne unosi u unutarnji ili vanjski prostor Škole sredstva, opremu i uređaje koji mogu izazvati požar i eksploziju, prijavljuje kvar električnih instalacija, neispravnih utičnica i ostale tehničke kvarove), brine se za sigurnost imovine drugih učenika, učitelja i djelatnika (nađene predmete i stvari vraća i gubitak prijavljuje u tajništvo) te za imovinu lokalne zajednice. Poduzima potrebne mjere ako je sigurnost navedene imovine i sigurnost učenika, učitelja i ostalih djelatnika ugrožena   **Kućni red i Etički kodeks škole:**   1. poštuje sva pravila školskog Kućnog reda i upozorava sve one koji ga krše 2. u školu dolazi čist i uredan, primjereno odjeven.   (učenik / učenica – ne nosi majice bez naramenica, s tankim naramenicama te s neprimjerenim natpisima i predubokim izrezom, kratke hlačice – iznad koljena – mini suknju, prozirnu, pripijenu i kratku odjeću, ne koristi se kozmetikom pretjerano i neprimjereno)   1. doprinosi ugledu Škole i kulturno se ponaša u raznim prigodama (priredbe, susreti, natjecanja, programi, projekti i izvanškolske aktivnosti – terenska nastava te ostale slobodne aktivnosti), daje primjer ostalim učenicima te svaku neprimjerenost nastoji spriječiti i tako doprinosi ugledu Škole 2. pokazuje visoko razvijenu društvenu i ekološku svijest te se ponaša u skladu s njom i vodi brigu o društvenom i prirodnom okruženju, brine se o čistoći, urednosti i ljepoti interijera i eksterijera Škole, odnosno školskom okružju 3. poštuje zabranu unošenja i/ili korištenja zabranjenih sredstava prema Kućnom redu Škole u unutarnji i vanjski prostor škole te ne ugrožava sigurnost učenika, učitelja, djelatnika i građana 4. poštuje zabranu konzumiranja alkohola, duhanskih proizvoda i droge u unutarnjem i vanjskom prostoru škole te u svim ostalim prigodama (TN, izleti, susreti...) | **Učenik povremeno**   1. uništava i krivotvori te sudjeluje u uništavanju i krivotvorenju pedagoške dokumentacije te ne čini ništa kako bi spriječio takve radnje u kojima sudjeluju drugi učenici 2. ne čuva ili otuđuje imovinu: osobnu, ostalih učenika, školsku i društvenu te ne sprječava druge da ju uništavaju ili otuđuju. Učenik ima saznanja o počinjenju štete i počiniteljima koje ne želi prijaviti ili pak pasivno sudjeluje u uništavanju imovine promatrajući i ne poduzimajući ništa 3. radi manja oštećenja u sanitarnim čvorovima, ne održava ih urednim te ne prijavljuje one koji isto čine, a ima saznanja o neprihvatljivim ponašanjima 4. ugrožava školsku imovinu (unosi u unutarnji ili vanjski prostor Škole sredstva, opremu i uređaje koji mogu izazvati požar i eksploziju), imovinu drugih učenika, učitelja i djelatnika i imovinu lokalne zajednice te ne poduzima potrebne mjere ako je sigurnost navedene imovine i sigurnost učenika, učitelja i ostalih djelatnika ugrožena   Učenik ni nakon izrečene mjere opomene nije promijenio svoje ponašanje.  **Kućni red i Etički kodeks škole**   1. krši pravila školskog Kućnog reda, na koja ga je potrebno podsjetiti, ne upozorava druge učenike kad uoči da ne poštuju pravila Kućnog reda 2. u Školu ne dolazi uredan, nije primjereno odjeven (učenik/učenica – nosi majice bez naramenica ili s tankim naramenicama, kratke hlačice, mini suknju, prozirnu, pripijenu i kratku odjeću, koristi se kozmetikom pretjerano i neprimjereno) 3. zaboravlja i ne nosi školske papuče čime stvara teškoće u održavanju čistoće škole te remeti osobno i tuđe zdravlje 4. uz neznatna odstupanja, primjereno se ponaša u svim prigodama, ali ne ponaša se uzorno. Na nepravilnosti u ponašanju ne upozorava druge niti popravlja svoje ponašanje kad je neprimjereno, a nerijetko se neprimjerenima pridružuje te ne doprinosi dobrom ugledu škole 5. pokazuje nerazvijenu društvenu i ekološku svijest, ne vodi brigu o društvenom i prirodnom okruženju, ali na poticaj prihvaća odgovornost i mijenja ponašanje 6. poštuje zabranu unošenja zabranjenih sredstava u unutarnji ili vanjski prostor škole, ali ne prijavljuje one koji tu zabranu krše i time ugrožava sigurnost učenika, učitelja, djelatnika i građana | **Učenik učestalo**   1. uništava, krivotvori ili sudjeluje u uništavanju i krivotvorenju pedagoške dokumentacije te nagovara ostale da učine isto. Nakon izrečene pedagoške mjere učenik ne ostvaruje restituciju 2. ne čuva i otuđuje osobnu imovinu drugih učenika, školsku i društvenu imovinu te ju namjerno uništava i nagovara druge da ju uništavaju. Nakon počinjenja štete ne priznaje krivicu, ne želi nadoknaditi štetu i ne ostvaruje restituciju 3. uništava sanitarne čvorove, u održavanju toaletne higijene neprimjereno se ponaša, nagovara ostale učenike na počinjenje štete. Štetu ne želi nadoknaditi i ponavlja čin odnosno ne ostvaruje restituciju. 4. svojim ponašanjem ugrožava školsku imovinu (unosi u unutarnji ili vanjski prostor Škole sredstva, opremu i uređaje koji mogu izazvati požar i eksploziju), imovinu drugih učenika, učitelja i djelatnika, pa i imovinu lokalne zajednice, čime ugrožava i vlastitu sigurnost, sigurnost drugih učenika, učitelja te ostalih djelatnika Škole.   Učenik nakon izrečene mjere ukora ili strogog ukora nije promijenio svoje ponašanje.  **Kućni red i Etički kodeks škole**   1. krši pravila školskog Kućnog reda i potiče ostale učenike da ih krše. Unatoč upozorenjima i izrečenoj pedagoškoj mjeri, učenik ne restituira svoje ponašanje 2. neprimjereno se, nedopustivo i neprikladno ponaša i time narušava ugled Škole 3. pokazuje nerazvijenu društvenu i ekološku svijest, ne vodi brigu o društvenom i prirodnom okruženju te ne prihvaća odgovornost i ne mijenja ponašanje ni nakon upozorenja 4. krši i ne poštuje zabranu unošenja i/ili korištenja zabranjenih sredstava prema Kućnom redu Škole u unutarnji i vanjski prostor Škole čime ugrožava sigurnost učenika, učitelja, djelatnika te građana 5. ne poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (TN, izleti, susreti...) 6. ne želi nositi školske papuče ili ih često zaboravlja čime stvara teškoće u održavanju čistoće škole te remeti osobno i tuđe zdravlje |